ОБЩИНСКА ИЗБИРАТЕЛНА КОМИСИЯ
ОБЩИНА СОЗОПОЛ, ОБЛАСТ БУРГАС

РЕШЕНИЕ

№ 148-МИ

Созопол, 04.11.2023 г. 

ОТНОСНО: Регистриране на предложен от местна коалиция „БСП за България /КП „БСП за България, ПП „Мир”, ПП „Български гласъ”/ заместващ застъпник на кандидатската листа на партията за кмет на кметство с. Росен, за втория тур на местните избори в Община Созопол на 05.11.2023 г. 
Постъпило е предложение от местна коалиция „БСП за България /КП „БСП за България, ПП „Мир”, ПП „Български гласъ”/, с вх. № 14/04.11.2023 г. от Входящия регистър на ОИК – Созопол за предложени за регистрация застъпници и заместващи застъпници в изборите за общински съветници и за кметове на 29.10.2023 г., за регистрация на заместващ застъпник на кандидатската листа на партията за кмет на кметство с. Росен, за втория тур на местните избори в Община Созопол на 05.11.2023 г. 
Към предложението са приложени списък на лицата, които се предлагат за регистрация като заместващи застъпници и на тези, които се заместват – на хартиен и на технически носител в съответния формат, както и декларация от съответното лце – Приложение №73-МИ от изборните книжа, пълномощно.

Комисията като съобрази изискванията на чл. 118 и чл. 117, ал. 4 от Изборния кодекс и указанията, дадени с Решение № 2594-МИ/04.10.2023 г. на ЦИК, констатира, че изискуемите документи са представени, изпълнени са изискванията на закона. 

Общинска избирателна комисия – Созопол

РЕШИ:

Регистрира заместващ застъпник на кандидатската листа на местна коалиция „БСП за България /КП „БСП за България, ПП „Мир”, ПП „Български гласъ”/ за кмет на кметство с. Росен за втория тур на местните избори в Община Созопол за кмет на кметство с. Росен на 05 ноември 2023 г., както следва:

Регистрира Ганка Вълчева Станева, ЕГН **********, за заместващ застъпник на кандидатската листа за кмет на кметство с. Росен, който замества регистрирания застъпник Радка Стоянова Петкова, ЕГН **********.
2. УКАЗВА на регистрираното като застъпник лице следното:

2.1. Застъпникът има право:

а) да подпомага кандидатите от кандидатската листа, регистрирана от партия, коалиция, местна коалиция или инициативен комитет в съответния изборен район и да представлява техните интереси;

б) да присъства при получаване на изборните книжа и материали и подготовката на помещенията за гласуване и на заседанията на избирателните комисии, като изказаните от него становища, мнения и възражения се записват в протокола. На заседанията на избирателните комисии може да присъства само един застъпник на кандидатска листа от всяка партия, коалиция, местна коалиция или инициативен комитет, като кандидатските листи за общински съветници и за кметове на една и съща партия/коалиция/местна коалиция може да бъдат представлявани общо от един застъпник;

в) да присъства в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което му се осигурява пряка видимост, включително чрез видеозаснемане или видеоизлъчване в реално време при спазване изискванията за защита на личните данни, при преброяване на гласовете;

г) да присъства при въвеждането в изчислителния пункт на данните от протоколите на СИК с резултатите от гласуването в избирателните секции и при приемане и проверка на протоколите на СИК в общинската избирателна комисия, като му се осигурява пряка видимост при приемането и проверката на протоколите, включително чрез видеоизлъчване в реално време при спазване изискванията за защита на личните данни;

д) да получи срещу подпис копие от протокол с резултатите от гласуването за всеки вид избор в избирателната секция, както и с резултатите от гласуването в съответния изборен район. Копието на протокола на СИК, съответно ОИК, се подпечатва на всяка страница с печата на комисията и се подписва от председателя, заместник-председател и секретаря. Имената и единният граждански номер на застъпника, получил копието, се вписват в списък на лицата (Приложение № 92-МИ, съответно Приложение № 93-МИ от изборните книжа), след което застъпникът се подписва. Списъкът се подписва от председателя и секретаря на СИК, съответно на ОИК;

е) да подава жалби и сигнали за нарушение на изборния процес.

2.2. В изборния ден застъпниците са длъжни:

а) да спазват реда за свободното и спокойно протичане на гласуването в избирателната секция;

б) да не пречат на гласуването в избирателната секция;

в) да изпълняват указанията на председателя и решенията на секционната избирателна комисия.

2.3. От регистрирането на кандидатските листи до обявяване на резултатите от изборите застъпниците имат качество на длъжностни лица по смисъла на чл. 93, т. 1, буква „б“ от Наказателния кодекс. Когато регистрацията на кандидатска листа е заличена, заличаването е в сила и за нейните застъпници. Застъпниците запазват статута си до обявяване на изборните резултати. 

2.4. Застъпникът не може да бъде кандидат, наблюдател, представител на партия, коалиция, местна коалиция или инициативен комитет, член на избирателна комисия, член на инициативен комитет, анкетьор, лице за поддръжка на техническо устройство за машинно гласуване или да участва в изборите в друго подобно качество.

2.5. Застъпникът не може да бъде придружител.

2.6. Застъпниците се легитимират с издаденото удостоверение за периода от регистрирането им до обявяването на резултатите от изборите, съответно втория тур на избор за кмет където такъв е произведен, а в изборния ден – и с утвърдения отличителен знак.

2.7. В изборния ден застъпниците са длъжни да носят отличителния знак, утвърден с Решение № 2173-МИ от 1 септември 2023 г. на ЦИК. Застъпниците, които носят отличителни знаци извън утвърдените от ЦИК или не носят отличителни знаци, се отстраняват от изборното помещение с решение на секционната избирателна комисия. Решението може да се оспорва пред общинската избирателна комисия, която се произнася незабавно с решение, което не подлежи на обжалване.

3. Разпорежда на регистрираното като заместващ застъпник лице да се издаде съответното удостоверение по образец, утвърден от Централната избирателна комисия.

Препис от решението да се обяви на информационното табло и да се публикува на електронната страница на Общинска избирателна комисия – Созопол.

Удостоверението на заменения застъпник се анулира.

Промяната се вписва в Публичния регистър на застъпниците.

Решението може да бъде оспорено в тридневен срок от обявяването му пред Централната избирателна комисия. 

За Председател: 

подпис

Иванка Кирязова-Кожухарова – заместник-председател 

Секретар:

подпис
Румяна Георгиева
